cyanic-selkie/wikianc huggingface dataset:
Επανοικειοποίηση
Επανοικειοποίηση ονομάζεται η πολιτισμική διαδικασία μέσω της οποίας μια πληθυσμιακή ομάδα ανακτά (επανοικειοποιείται) όρους ή τεχνουργήματα τα οποία μέχρι τότε χρησιμοποιούνταν με μειωτικό ή υβριστικό περιεχόμενο εναντίον της. Για παράδειγμα, από τις αρχές της δεκαετίας του 1970, μεγάλο μέρος των λέξεων που αφορούν την ομοφυλοφιλία στην αγγλική γλώσσα έχει επανακτηθεί, π.χ. γκέι, λεσβία, queer (η αντίστοιχη λέξη στα ελληνικά θα μπορούσε να είναι αδερφή), και σε μικρότερο βαθμό το faggot (πούστης). Το ίδιο έχει γίνει και σε άλλες γλώσσες (γερμανικά, Schwul, δανέζικα bøsse, σουηδικά bög).
Ένα άλλο παράδειγμα επανοικειοποίησης είναι η συλλογή από αφροαμερικάνους τεχνουργημάτων που απεικονίζουν μειωτικά τους μαύρους. Ο όρος επανοικειοποίηση μπορεί επίσης να αναφέρεται στην αντι-ηγεμονική αλλαγή χρήσης και σκοπού, όπως όταν πολίτες χωρίς επίσημη εξουσία καταλαμβάνουν αχρησιμοποίητα δημόσια ή ιδιωτικά κτήρια για κοινή χρήση. Ο όρος επανοικειοποίηση αποτελεί προέκταση του όρου «οικειοποίηση» ή «πολιτισμική οικειοποίηση» (επιπολιτισμός ή πολιτισμική αφομοίωση), ο οποίος στην ανθρωπολογία, την κοινωνιολογία και τις πολιτισμικές μελέτες χρησιμοποιείται για να περιγράψει τη διαδικασία κατά την οποία η ηγεμονική κουλτούρα απορροφά πολιτισμικά ύφη και μορφές από πολιτισμικούς υποπληθυσμούς ή από άλλους πολιτισμούς στη μαζική κουλτούρα μέσω της εμπορευματοποίησης: το μαζικό μάρκετινγκ εναλλακτικών τρόπων ζωής, πρακτικών και τεχνουργημάτων.
Γιάννης Κυριαζής
Στις Εθνικές ομάδες
Το ίδιο έτος κατέκτησε το Παγκόσμιο Κύπελλο Ποδοσφαίρου Ενόπλων 1968 με την εθνική ενόπλων. Με την εθνική ενόπλων αγωνίστηκε και το 1972 στην προκριματική φάση για το Παγκόσμιο Κύπελλο Ποδοσφαίρου Ενόπλων 1972 αλλά δεν κλήθηκε στην τελική φάση.
Καριέρα
* Οι δύο συμμετοχές του αφορούν τους αγώνες με Βουλγαρία (2-3) και Γιουγκοσλαβία (2-1) σε τουρνουά στη Σόφια τον Αύγουστο του 1965. Δεν γνωστές άλλες συμμετοχές. ** Οι τρεις συμμετοχές αφορούν μόνο το 1968. Δεν γνωστές ακριβώς οι συμμετοχές του στη διοργάνωση του 1972.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Προοδευτικής Κατηγορία:Ποδοσφαιριστές Γ.Σ. Καλλιθέας Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Ενόπλων Κατηγορία:Αμυντικοί ποδοσφαιριστές
Επανοικειοποίηση
Γλωσσική επανοικειοποίηση ή ανάκτηση λέξεων
Μια ανακτημένη ή επανοικειοποιημένη λέξη είναι μια λέξη που μέχρι πρόσφατα χρησιμοποιόταν υποτιμητικά αλλά έχει πλέον επαναπροσδιοριστεί και έχει αποκτήσει θετικό πρόσημο. Συνήθως η μεταβολή της σημασίας ξεκινά από τις ομάδες πληθυσμού που βίωναν καταπίεση μέσω της μειωτικής χρήσης αυτής της λέξης, αλλά ενίοτε και από τον γενικό πληθυσμό. Κατά κανόνα, οι «ανακτημένες λέξεις» χρησιμοποιούνται από άτομα που ανήκουν στην ομάδα στην οποία αναφέρονται οι λέξεις.
Η διαδικασία της ανάκτησης λέξεων έχει ευρύτερες επιπτώσεις στη σφαίρα του δημόσιου λόγου και αγγίζει θέματα ατομικής αλλά και κοινωνικοπολιτικής ενδυνάμωσης και χειραφέτησης.
Η ανάκτηση ή επανοικειοποίηση μιας λέξης σημαίνει την επαναξιολόγηση και ανασημασιοδότηση ενός όρου ο οποίος στην κυρίαρχη κουλτούρα χρησιμοποιείται –ή χρησιμοποιόταν– από την πλειονότητα του πληθυσμού ως μέσο καταπίεσης διάφορων μειονοτήτων εντός αυτής της κουλτούρας.
Σε ορισμένες περιπτώσεις, η επανοικειοποίηση στέφεται με τόσο μεγάλη επιτυχία, που μια μέχρι πρότινος υποτιμητική ή υβριστική λέξη μετατρέπεται στον επικρατέστερο και προτιμούμενο νέο όρο. Για παράδειγμα, στις αγγλόφωνες χώρες η λέξη gay, η οποία στο παρελθόν αποτελούσε βρισιά, είναι πλέον κατά πολύ προτιμότερη σε σύγκριση με το «homosexual», τόσο ως επίθετο, όσο και ως ουσιαστικό. Ένα άλλο παλαιότερο παράδειγμα πετυχημένης ανάκτησης λέξης είναι ο όρος «Ιησουΐτης», η οποία περιγράφει όσους ανήκουν στην Αδελφότητα του Ιησού. Αρχικά η εν λόγω λέξη ήταν μειωτική και χαρακτήριζε τα άτομα που επικαλούνταν με υπερβολική ευκολία το όνομα του Ιησού. Ωστόσο τα μέλη της αδελφότητας υιοθέτησαν τα ίδια τη λέξη αυτή, με αποτέλεσμα η λέξη να αρχίσει να αναφέρεται αποκλειστικά σε αυτούς και μόνο με θετική ή ουδέτερη σημασία.
Οι ανακτημένες λέξεις διαφέρουν από τη γενική ανάκτηση σε άλλους τομείς εκτός γλώσσας, λόγω του εσκεμμένα προκλητικού χαρακτήρα τους. Πέρα από τις ουδέτερες ή αποδεκτές νέες συμπαραδηλώσεις, οι ανακτημένες λέξεις συχνά αποκτούν θετική σημασία εντός των κοινοτήτων που τις χρησιμοποιούν. Παρ’ όλα αυτά, εκτός αυτών των κύκλων τέτοιες γλωσσικές μεταβολές είναι σπάνιες. Ως εκ τούτου, η χρήση αυτών των επαναπροσδιορισμένων λέξεων από άτομα που δεν ανήκουν στη σχετική ομάδα συνήθως θεωρείται άκρως προσβλητική. Όσον αφορά ορισμένες λέξεις, ακόμα και η «ανακτημένη» χρήση τους από μέλη της εκάστοτε κοινότητας αποτελεί σημείο τριβής· λόγου χάρη εντός της κοινότητας των διαφυλικών είναι ιδιαίτερα ακανθώδεις οι προσπάθειες για την ανάκτηση της λέξης «tranny» (τραβέλι), η οποία κατά κανόνα αναφέρεται μειωτικά στις τρανς γυναίκες.
Λέξεις που θεωρείται ότι έχουν ανακτηθεί
Σε αρκετές γλώσσες έχουν γίνει προσπάθειες ανάκτησης λέξεων, αρκετές από τις οποίες έχουν στεφθεί με επιτυχία. Ειδικά στην αγγλική γλώσσα υπάρχουν πολλά παραδείγματα γλωσσικής επανοικειοποίησης στους τομείς της ανθρώπινης σεξουαλικότητας, των ρόλων των φύλων, του σεξουαλικού προσανατολισμού κ.ά. Κάποιες από αυτές είναι:
Σεξ και σεξουαλικότητα
Σε άλλες γλώσσες έχουν γίνει ιδιαίτερα πετυχημένες ανακτήσεις λέξεων στον τομέα της σεξουαλικότητας. Στα γερμανικά, η λέξη Schwul(πούστης), η οποία στο παρελθόν ήταν υβριστική, πλέον αποτελεί τον επίσημο όρο για τους ομοφυλόφιλους στη γερμανική γλώσσα και χρησιμοποιείται σε επίσημα κείμενα (π.χ. Lesben- und Schwulenverband in Deutschland, Σύλλογος Λεσβιών και Πούστηδων Γερμανίας). Παρόμοια εξέλιξη είχε η λέξη bøsse της δανέζικης γλώσσας, η οποία παλαιότερα ήταν υβριστικός όρος για τους ομοφυλόφιλους, αλλά πλέον χρησιμοποιείται ως αυτοπροσδιορισμός (Landsforeningen for Bøsser og Lesbiske – Εθνική Ένωση Πούστηδων, Λεσβιών, Αμφιφυλόφιλων και Τρανς Ατόμων). Το ίδιο έχει συμβεί και στα σουηδικά με την αντίστοιχη λέξη bög.
Και στην ελληνική γλώσσα γίνονται τα τελευταία χρόνια προσπάθειες ανάκτησης υβριστικών λέξεων από μέλη του ΛΟΑΤ κινήματος (πούστης, αδερφή, ανώμαλος). Παρότι δεν μπορούμε να μιλάμε για ευρέως επανοικειοποιημένες λέξεις ακόμη στα ελληνικά, εντός κύκλων ακτιβιστών, οι εν λόγω μέχρι πρότινος υβριστικές λέξεις έχουν ανασημασιοδοτηθεί.
Πολιτική
Το φαινόμενο της ανάκτησης λέξεων είναι πολύ παλαιότερο, ειδικά στην πολιτική και τη θρησκεία. Η λέξη Cavalier (καβαλιέρος) αποτελεί παράδειγμα ενός υποτιμητικού χαρακτηρισμού που ανακτήθηκε και άρχισε να χρησιμοποιείται ως αυτοπροσδιορισμός. Άλλα παραδείγματα είναι οι λέξεις Tory (που ετυμολογείται από την ιρλανδική ρίζα Tóraidhe που σημαίνει «κυνηγημένος»), Whig και 'Suffragette', ενώ στα αμερικάνικα αγγλικά γλαφυρό παράδειγμα αποτελεί η λέξη Yankee.
Άλλοι τομείς
Γενικά, κάθε κοινότητα μπορεί να επανακτήσει λέξεις που χρησιμοποιούνται μειωτικά εναντίον της. Μερικά παραδείγματα στην αγγλική είναι:
Σερούχ
Ήταν γιος του Ραγαύ και της Όρα, σύζυγος της Μίλκα, πατέρας του Ναχώρ και κατ΄ επέκταση προπάππος του Αβραάμ και της Σάρας. Γεννήθηκε και μεγάλωσε στη φημισμένη πόλη Ουρ, νότια της Βαγδάτης, στη Μεσοποταμία, που την κατοικούσαν τότε οι Χαλδαίοι. Κατά το Μασοριτικό κείμενο που θεωρείται από τους θεολόγους ως πρώτη πηγή της Βίβλου, ο Σερούχ ήταν 30 ετών όταν γεννήθηκε ο γιος του Ναχώρ, από της γέννησης του οποίου φέρεται να έζησε άλλα 200 χρόνια, φθάνοντας έτσι σε ηλικία 230 ετών κατά τον θάνατό του.
Σύμφωνα με εβραϊκές παραδόσεις το αρχικό όνομά του ήταν Σερώχ, αλλά από το όνομα του τόπου γέννησης την Ουρ, έγινε Σερούχ. Άξιο προσοχής είναι ότι η ηλικία θανάτου εκ γήρατος από τους απογόνους του Νώε μειώνονται δραματικά σε σχέση με τους παλαιότερους πολυ-αιωνόβιους. Αυτό ερμηνεύεται στις αλλαγές που πρέπει να συνέβησαν στον τρόπο μέτρησης του έτους.
Η Ορθόδοξη Εκκλησία ανακήρυξε τον Σερούχ Άγιο, τη μνήμη του οποίου εορτάζει την Κυριακή των Προπατόρων, πριν από τα Χριστούγεννα.
Πηγές
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Υψηλή Κατάδυση Στο Παγκόσμιο Πρωτάθλημα Υγρού Στίβου 2015
Υψηλή κατάδυση για το Παγκόσμιο Πρωτάθλημα Υγρού Στίβου 2015 πραγματοποιήθηκε από της 3 έως της 5 Αυγούστου 2015 στο Καζάν της Ρωσία.Συμμετείχαν 20 αθλητές από 17 χώρες.
Αποτελέσματα
Κατηγορία:Κολύμβηση
Ελληνική Βιομηχανία Ζάχαρης
Η Ελληνική Βιομηχανία Ζάχαρης Α.Ε. (ΕΒΖ) είναι ελληνική εταιρεία παραγωγής ζάχαρης, η οποία είναι η μοναδική στη χώρα. Το κύριο προϊόν της είναι η λευκή κρυσταλλική ζάχαρη. Τα εργοστάσια ζάχαρης της βρίσκονται στο Πλατύ, στις Σέρρες, στην Ορεστιάδα, στη Λάρισα και στη Ξάνθη και είναι ο μοναδικός μέτοχος δύο εργοστασίων ζάχαρης στη Σερβία.
Αυτή τη στιγμή, η Τράπεζα Πειραιώς, η οποία είναι ο μεγαλύτερος πιστωτής της ΕΒΖ, πιέζει το κράτος να πουλήσει την ΕΒΖ προκειμένου να αναδιαρθρώσει το χρέος της, με δυνητικό επενδυτή το Innovation Brain Fund.
Εξωτερικοί σύνδεσμοι
Κατηγορία:Ελληνικά εμπορικά σήματα Κατηγορία:Εταιρείες τροφίμων και ποτών στην Ελλάδα
Μάριο Γασπάρ
O Μάριο Γασπάρ Πέρεθ Μαρτίνεθ (24 Νοεμβρίου 1990) είναι Ισπανός ποδοσφαιριστής ο οποίος αγωνίζεται ως δεξιός αμυντικός για λογαριασμό της Βιγιαρεάλ, της οποίας και είναι αρχηγός. Ο Γασπάρ ξεκίνησε την καριέρα του από τις ακαδημίες της Βιγιαρεάλ και το 2009 αγωνίστηκε για πρώτη φορά με την πρώτη ομάδα, με την οποία έχει αγωνιστεί σε ολόκληρη την καριέρα του, έχοντας σημειώσει περισσότερες από 400 επίσημες συμμετοχές.
Ο Γασπάρ κλήθηκε για πρώτη φορά στην εθνική αντρών της Ισπανίας τον Οκτώβριο του 2015, όταν και πραγματοποίησε το ντεμπούτο του σε αγώνα των προκριματικών του Euro 2016 έναντι της Ουκρανίας. Στον επόμενο αγώνα, ένα φιλικό παιχνίδι εναντίον της Αγγλίας, σκόραρε με ανάποδο ψαλίδι, ένα γκολ το οποίο ήταν υποψήφιο για το βραβείο Πούσκας.
Παραπομπές
Κατηγορία:Ισπανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Βιγιαρρεάλ ΚΦ
Άγιος Ανδρέας Νοτιοδυτικά
Ο Άγιος Ανδρέας Νοτιοδυτικά (αγγλικά: Saint Andrew South West) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Γκρενβίλ.
Γεωγραφία
Η περιφέρεια βρίσκεται νοτιοανατολικά της ενορίας, εξού και το όνομα.
Παραπομπές
Κατηγορία:Εκλογικές περιφέρειες της Γρενάδας
Τόλης Τσιρογιάννης
Ο Απόστολος (Τόλης) Τσιρογιάννης (γεν. Πειραιάς, 20 Απριλίου 1950 - 15 Αυγούστου 2021) ήταν Έλληνας παλαίμαχος ποδοσφαιριστής, διεθνής με την Εθνική ομάδα ποδοσφαίρου Ενόπλων Ελλάδας και στέλεχος της Μικτής Πειραιά. Αγωνιζόταν στη θέση του κεντρικού αμυντικού και έκανε πολυετή καριέρα στην Α΄Εθνική κατηγορία καθ' όλη τη διάρκεια της δεκαετίας του '70, με τη φανέλα του Πανιωνίου, αλλά και του Αιγάλεω.
Ξεκίνησε από τον ερασιτεχνικό σύλλογο της Α.Ε. Ρέντη την περίοδο 1966-67 και αγωνίσθηκε εκεί έως και το καλοκαίρι του 1970, οπότε αποκτήθηκε από τον Πανιώνιο, αρχικά δίχως τη συγκατάθεση της ομάδας του. Στην ομάδα της Ν. Σμύρνης έπαιξε για 7 συνεχόμενα χρόνια, έως και το 1977, όταν υπόγραψε για 2 έτη στο Αιγάλεω. Μέχρι και το 1978-79 είχε λάβει μέρος σε 185 επίσημους αγώνες πρωταθλήματος, σημειώνοτας και 5 τέρματα.
Στη συνέχεια, επέστρεψε στη Νίκη Ρέντη, όπως είχε μετονομαστεί η πρώτη του ομάδα και παρέμεινε για 6 ακόμη περιόδους παίζοντας ποδόσφαιρο, αλλά και βοηθώντας σαν προπονητής.
Το 1981 ανέβασε τη Νίκη στο Εθνικό Ερασιτεχνικό Πρωτάθλημα, ενώ την επόμενη χρονιά χρίστηκε Κυπελλούχος της Ε.Π.Σ. Πειραιώς, νικώντας στον Τελικό με 1-0 την Α.Ε. Περάματος.
Έκλεισε την ενεργή αθλητική του σταδιοδρομία την περίοδο 1984-85, σε ηλικία 35 ετών. Στη σημερινή ομάδα της Νίκης Ρέντη αγωνίζονται αρκετοί συγγενείς του. Ο Τσιρογιάννης απεβίωσε αιφνίδια, από ανακοπή καρδιάς, σε ηλικία 71 ετών.
Κορεσμένη ένωση
Γενικά στη Χημεία ως κορεσμένη ένωση ονομάζεται η οργανική ένωση εκείνη που περιέχει μόνο απλούς δεσμούς μεταξύ των ατόμων του άνθρακα (μοριακά τροχιακά σ: sp³-sp³), σε αντίθεση με την ακόρεστη ένωση που περιέχει τουλάχιστον ένα πολλαπλό δεσμό των ατόμων του άνθρακα.
Τόλης Τσιρογιάννης
Παραπομπές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Πανιωνίου Τ Κατηγορία:Ποδοσφαιριστές Σούπερ Λιγκ Ελλάδας
Κορεσμένη ένωση
Τέτοιες για παράδειγμα ενώσεις είναι οι κορεσμένοι υδρογονάνθρακες.
*
Συμφωνία Σικόρσκι-Μάισκι
μικρογραφία| Η υπογραφή της συμφωνίας Σικόρσκι-Μάισκι Η συμφωνία Σικόρσκι-Μάισκι ήταν μια συνθήκη μεταξύ της Σοβιετικής Ένωσης και της Πολωνίας, η οποία υπεγράφη στο Λονδίνο στις 30 Ιουλίου 1941. Το όνομά της προέρχεται από τους δύο πιο σημαντικούς υπογράφοντες της: τον Πρωθυπουργό της Πολωνίας, Βουαντίσουαφ Σικόρσκι και τον Σοβιετικό πρέσβη στο Ηνωμένο Βασίλειο, Ιβάν Μάισκι.
Ιστορικό
Μετά την υπογραφή του Συμφώνου Μολότωφ - Ρίμπεντροπ το 1939, οι Σοβιετικοί εισέβαλαν στην Πολωνία και συμμετείχαν στον διαμελισμό της. Οι σοβιετικές αρχές κήρυξαν την Πολωνία ανύπαρκτη και όλοι οι πρώην Πολωνοί πολίτες από τις περιοχές που προσαρτήθηκαν από τη Σοβιετική Ένωση αντιμετωπίστηκαν ως Σοβιετικοί πολίτες. Αυτό είχε ως αποτέλεσμα τη σύλληψη και φυλάκιση περίπου 2 εκατομμυρίων Πολωνών πολιτών (συμπεριλαμβανομένου του ενός τετάρτου ενός εκατομμυρίου αιχμαλώτων πολέμου και 1,5 εκατομμυρίου απελαθέντων ) από το Λαϊκό Κομισαριάτο Εσωτερικών Υποθέσεωνν και άλλες σοβιετικές αρχές.
Διαπραγματεύσεις
Όταν η διεθνής κατάσταση άλλαξε το 1941 με την Επιχείρηση Μπαρμπαρόσα, τη γερμανική εισβολή στη Σοβιετική Ένωση το 1941, ο Σοβιετικός ηγέτης, Ιωσήφ Στάλιν, άρχισε να ζητά βοήθεια από άλλες χώρες που αντιτίθεντο στη Γερμανία. Αφού ενθαρρύνθηκε έντονα από τον Βρετανό Υπουργό Εξωτερικών Άντονι Ήντεν, ο Σικόρσκι ξεκίνησε διαπραγματεύσεις στις 5 Ιουλίου 1941 με τον Σοβιετικό πρέσβη στο Λονδίνο, Ιβάν Μάισκι, για την αποκατάσταση των διπλωματικών σχέσεων μεταξύ της Πολωνίας και της Σοβιετικής Ένωσης. Ο Σικόρσκι ήταν ο αρχιτέκτονας της συμφωνίας που επιτεύχθηκε και από τις δύο κυβερνήσεις, η οποία υπεγράφη στις 30 Ιουλίου 1941. Μια άλλη στρατιωτική συμμαχία υπεγράφη στη Μόσχα στις 14 Αυγούστου 1941. Αργότερα εκείνο το έτος, ο Σικόρσκι πήγε στη Μόσχα με διπλωματική αποστολή (συμπεριλαμβανομένου του μελλοντικού Πολωνού πρέσβη στη Μόσχα, Στανίσουαφ Κοτ και του αρχηγού της Πολωνικής Στρατιωτικής Αποστολής στη Σοβιετική Ένωση, Στρατηγού Ζίγκμουντ Μπόχους-Σίσκο).
Προμήθειες
Ο Στάλιν συμφώνησε να κηρύξει όλα τα προηγούμενα σύμφωνα που είχε με τη Ναζιστική Γερμανία άκυρα, να ακυρώσει τον διαμελισμό της Πολωνίας το Σεπτέμβριο του 1939 και να απελευθερώσει δεκάδες χιλιάδες Πολωνούς αιχμαλώτους πολέμου που κρατούνταν σε σοβιετικά στρατόπεδα. Σύμφωνα με μια συμφωνία μεταξύ της πολωνικής εξόριστης κυβέρνησης και του Στάλιν, οι Σοβιετικοί παραχώρησαν «αμνηστία» σε πολλούς Πολωνούς πολίτες στις 12 Αυγούστου 1941, από τους οποίους ένας στρατός 40.000 ατόμων (Στρατός του Άντερς, αργότερα γνωστός ως το 2ο Σώμα Πολωνικού Στρατού) δημιουργήθηκε υπό τον στρατηγό Βουαντίσουαφ Άντερς. Ο τόπος των χιλιάδων ακόμη Πολωνών αξιωματικών, ωστόσο, θα παρέμενε άγνωστος για δύο ακόμη χρόνια και θα έβλαπτε σε μεγάλο βαθμό τις επακόλουθες σχέσεις Πολωνίας-Σοβιετικής Ένωσης.
Εξωτερικοί σύνδεσμοι
Κατηγορία:Στρατιωτικές συμμαχίες της Πολωνίας Κατηγορία:Στρατιωτικές συμμαχίες της Σοβιετικής Ένωσης Κατηγορία:Συνθήκες του Β' Παγκοσμίου Πολέμου Κατηγορία:Συνθήκες της Δεύτερης Πολωνικής Δημοκρατίας Κατηγορία:Συνθήκες της Σοβιετικής Ένωσης
Ιουλία η Πρεσβύτερη (αδελφή του Καίσαρα)
Η Ιουλία η Πρεσβύτερη, λατιν. Julia Major (πριν το 101 π.Χ. - μετά το 61 π.Χ. ) από το γένος των Ιουλίων, ήταν αδελφή του Γαΐου Ιουλίου Καίσαρα της Α΄ Τριανδρίας, δικτάτορα, υπάτου τρις και της Ιουλίας της Νεότερης.
Βιογραφία
Ήταν κόρη του Γαΐου Ιουλίου Καίσαρα ΙΙΙ ανθυπάτου Ασίας και της Αυρηλίας Κόττας. Ήταν το πρώτο από τα τρία τέκνα τους. Το ακριβές έτος της γέννησής της δεν είναι γνωστό, αλλά πρέπει να είναι πριν το 101 π.Χ., καθώς μετά γεννήθηκε η αδελφή της και το 100 π.Χ. ο αδελφός της Γ. Ιούλιος Καίσαρας. Την περίοδο αυτή οι κόρες των Ρωμαίων δεν λάμβαναν μικρό όνομα (praenomen), αλλά μόνο το όνομα του γένους τους (nomen)· αν ήταν δύο, προσδιοριζόταν ως "η Πρεσβύτερη και "η Νεότερη".
Λίγα είναι γνωστά για τη ζωή της Ιουλίας, εκτός από το ότι παντρεύτηκε δύο φορές: τον Λεύκιο Πινάριο, μέλος παλαιάς πατριαρχικής οικογένειας και τον Κουίντιο Πέντιο· η σειρά των γάμων δεν είναι γνωστή. Είχε έναν τουλάχιστον γιο από κάθε γάμο. Εγγονός της ήταν ο Λεύκιος Πινάριος και ο Κουίντος Πέντιος, που μαζί με τον 2ο εξάδελφό τους Γάιο Οκτάβιο (μετέπειτα Αύγουστο), εγγονό της Ιουλίας της Νεότερης, ονομάστηκαν κληρονόμοι του Καίσαρα με τη διαθήκη του δικτάτορα. Ο Τίτος Πινάριος, φίλος του Κικέρωνα, ήταν μάλλον άλλος εγγονός της, αδελφός του Λεύκιου. Πάντως μερικοί ερευνητές έχουν προτείνει, ότι o Λεύκιος Πινάριος και ο Κουίντος Πέντιος ήταν γιοί της και όχι εγγονοί της.
Όταν ο Πόπλιος Κλόδιος Πούλχερ κατηγορήθηκε για ασέβεια το 61 π.Χ., κατέθεσαν εναντίον του η μητέρα τού Καίσαρα Αυρηλία Κόττα και μία από τις αδελφές του, αλλά δεν ξέρουμε ποια Ιουλία από τις δύο. Αυτό έγινε ως εξής: η δεύτερη σύζυγος του Καίσαρα, η Πομπηία προθυμοποιήθηκε να γίνει σπίτι της η εορτή της Καλής Θεάς (Bona Dea), που απαγορευόταν στους άνδρες να παρακολουθήσουν. Κατά την εορτή ο Κλόδιος εισήλθε στο σπίτι μεταμφιεσμένος σε γυναίκα και υποτίθεται, ότι αποπλάνησε την Πομπηία. Αν και ο Κλόδιος αθωώθηκε, το συμβάν έκανε τον Καίσαρα, που τότε ήταν Μέγιστος Αρχιερέας (Pontifex Maximus), να διαζευχθεί την Πομπηία, λέγοντας το διάσημο "η σύζυγος του Καίσαρα δεν πρέπει μόνο να είναι τίμια, αλλά και να φαίνεται τίμια", δηλ. να είναι υπεράνω υποψίας. Ίσως λοιπόν η Ιουλία η Πρεσβύτερη να κατέθεσε εναντίον του.
Οικογένεια
Παντρεύτηκε τον Λεύκιο Πινάριο, μέλος παλαιάς πατριαρχικής οικογένειας και εγγονοί της ήταν οι:
Επίσης παντρεύτηκε τον Κουίντο Πέντιο και εγγονός της ήταν ο:
Γήπεδο Μακεδονικού
Το Γήπεδο Μακεδονικού είναι ποδοσφαιρικό γήπεδο στην Nέα Ευκαρπία της Θεσσαλονίκης και αποτελεί έδρα της ομάδας του Μακεδονικού. Διαθέτει κυκλικές κερκίδες, χωρητικότητας 8.100 καθήμενων θεατών.
Το γήπεδο άρχισε να κατασκευάζεται το 1967 σε ιδιόκτητο οικόπεδο και με χρήματα του συλλόγου, και ολοκληρώθηκε το 1969. Τα επίσημα εγκαίνια πραγματοποιήθηκαν στις 25 Μαρτίου 1969 από τον κ. Πύρρου τότε πρόεδρο του συλλόγου, παρουσία του Γ.Γ. Αθλητισμού Κωνσταντίνου Ασλανίδη ο οποίος επιχορήγησε τον σύλλογο με 1.000.000 δραχμές για την αποπεράτωση των συμπληρωματικών έργων. Στα εγκαίνια παρευρίσκονταν φίλαθλοι όλων των ομάδων της πόλης και όλοι οι σύλλογοι Α΄ και Β΄ Εθνικής και της ΕΠΣΜ. Ακολούθησε τουρνουά ποδοσφαίρου στο οποίο συμμετείχαν οι ομάδες του Άρη, Ηρακλή, Μακεδονικού και ΠΑΟΚ. Ο πρώτος αγώνας που έγινε ήταν αυτός μεταξύ του Άρη και ΠΑΟΚ ο οποίος έληξε ισόπαλος 0-0 με τον Άρη τελικά να κερδίζει τον ΠΑΟΚ με 4-1 στα πέναλτι. Το τουρνουά κέρδισε ο Ηρακλής κερδίζοντας στον τελικό τον Άρη 3-0 στα πέναλτι, κανονικός αγώνας 1-1.
Το γήπεδο χρησιμοποιήθηκε επίσης ως έδρα για μερικούς αγώνες από τον Άρη και τον Ηρακλή. Όταν στο Καυτανζόγλειο Στάδιο πραγματοποιούνταν εργασίες ανακαίνισης για τους Ολυμπιακούς Αγώνες του 2004 ο Ηρακλής το χρησιμοποίησε ως έδρα και για αυτό το 2002 το γήπεδο αναβαθμίστηκε σε πρότυπα Α' Εθνικής.
Στις 5 Ιουνίου 1983, σημειώθηκε το ρεκόρ προσέλευσης θεατών στο γήπεδο, με 9.422 θεατές να παρακολουθούν έναν αγώνα μεταξύ Μακεδονικού και Ολυμπιακού Πειραιώς.
Παραπομπές
Κατηγορία:Αθλητικές εγκαταστάσεις στη Θεσσαλονίκη Κατηγορία:Α.Π.Σ. Μακεδονικός Νεάπολης (ποδόσφαιρο) Κατηγορία:Στάδια ποδοσφαίρου στην Ελλάδα
C20xe
thumb|right|Κινητήρας τύπου C20XE Ο C20XE είναι ένας τύπος κινητήρα της εταιρίας General Motors. Είναι 4-κύλινδρος, 16-βάλβιδος (DOHC) 1.998 κ.ε. και παράγει 150 ίππους.
C - Επίπεδο εκπομπής καυσαερίων: ECE R 83 A (like R 15.04)
20 - Κυβισμός Κινητήρα - 2.0 κ.ε (Δίλιτρος)
X - Αναλογία συμπίεσης κινητήρα - 10.5:1
E - Σύστημα μίγματος καυσίμου - αέρος - Injection
Ο κινητήρας C20XE χρησιμοποιήθηκε σε πολλά μοντέλα της General Motors όπως το Opel Astra και το Opel Calibra. Είναι ιδιαίτερα δημοφιλές στους οδηγούς αυτοκινήτων Opel, λόγω της αξιοπιστίας του και των επιδόσεων του. Η χρήση του είναι διαδεδομένη σε αυτοκίνητα αγωνιστικού τύπου. Αποτελεί ένα σεβαστό τύπο κινητήρα ακόμα και σήμερα πολλά χρόνια μετά την εμφάνιση του.
Κατηγορία:Τεχνολογία οχημάτων
Δημήτριος Τομπρόφ
Ο Δημήτριος Τομπρόφ ή Τομπρώφ (Σμύρνη, 5 Μαρτίου 1878 - Βρυξέλλες, άγνωστη ημερομηνία θανάτου) ήταν Έλληνας δρομέας. Αγωνίστηκε στους θερινούς Ολυμπιακούς Αγώνες του 1896 στην Αθήνα.
Σταδιοδρομία
Ο Τομπρόφ, ο οποίος γεννήθηκε στη Σμύρνη της Οθωμανικής Αυτοκρατορίας, τερμάτισε είτε τέταρτο είτε πέμπτος στην προκαταρκτική σειρά των 800 μέτρων, αν και τα αρχεία δεν δείχνουν αν ήταν μπροστά ή πίσω από τον Άγγελο Φέτση. Δεν προκρίθηκε στον τελικό, καθώς έπρεπε να τερματίσει τουλάχιστον στη δεύτερη θέση για να προκριθεί.
Επίσης, αγωνίστηκε στα 1.500 μέτρα. Τερμάτισε στο κάτω μισό των οκτώ δρομέων που συμμετείχαν στην μοναδική διαδρομή του αγωνίσματος, αν και η ακριβής θέση του είναι ασαφής.
Στα Τήνια του 1895 είχε πάρει μέρος στα 1500 μέτρα όπου είχε τερματίσει πρώτος με χρόνο 15΄. Στους Πανιώνιους αγώνες ποδηλασίας του Λεβαντίνικου αθλητικού συλλόγου Μπυορνόβα (Bournabat Football and Rugby Club) το 1896 ήταν πρώτος στον αγώνα δρόμου ενός μιλίου.
Πηγές
Κατηγορία:Έλληνες αθλητές δρόμων μεσαίων αποστάσεων Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1896 Κατηγορία:Έλληνες αθλητές της ποδηλασίας
ΦΚ Βασλούι
Η ΦΚ Βασλούι είναι μια ποδοσφαιρική ομάδα από την πόλη Βασλούι της Ρουμανίας, η οποία αγωνίζεται στο Πρωτάθλημα ποδοσφαίρου Ρουμανίας, την ανώτατη κατηγορία του ρουμανικού ποδοσφαρίου. Ιδρύθηκε το 2002 σαν Fotbal Club Municipal Vaslui και απέκτησε το σημερινό του όνομα το 2005.
Το 2005 προήχθηκε στη Liga I. Κάθε σεζόν εξασφαλίζει ευρωπαϊκό εισιτήριο. Το 2012 έφτασε πολύ κοντά στο πρωτάθλημα και έχασε στον τελικό του κυπέλλου. Επίσημα χρώματα της ομάδας είναι το κίτρινο και το πράσινο.
Εγχώριες
Πρωτάθλημα ποδοσφαίρου Ρουμανίας:
Liga II:
Κύπελλο:
Ευρώπη
Κύπελλο Ιντερτότο ΟΥΕΦΑ:
Εξωτερικοί σύνδεσμοι
Κατηγορία:ΦΚ Βασλούι Κατηγορία:Ιδρύσεις ποδοσφαιρικών ομάδων το 2002 Κατηγορία:Ποδοσφαιρικές ομάδες Ρουμανίας Κατηγορία:Ποδοσφαιρικοί σύλλογοι με ιδιοκτήτες τους οπαδούς
Αγώνας
Στον αθλητισμό, ο αγώνας είναι αγώνας ταχύτητας, με αντικειμενικό κριτήριο, συνήθως ένα ρολόι ή ένα συγκεκριμένο σημείο. Οι αγωνιζόμενοι σε έναν αγώνα προσπαθούν να ολοκληρώσουν μια δεδομένη εργασία στο συντομότερο χρονικό διάστημα. Συνήθως, αυτό περιλαμβάνει τη διέλευση από κάποια απόσταση, αλλά μπορεί να είναι οποιαδήποτε άλλη εργασία που απαιτεί ταχύτητα για να επιτευχθεί συγκεκριμένος στόχος.
Οι πρώτες καταγραφές αγώνων είναι εμφανή στα αγγεία από την αρχαία Ελλάδα, τα οποία απεικόνιζαν τους άνδρες να τρέχουν για πρώτη φορά. Ένας αγώνας αρμάτων περιγράφεται στην Ιλιάδα του Ομήρου.
Ετυμολογία
Ένας αγώνας και το όνομά του συσχετίζεται συχνά με τον τόπο προέλευσης, το μέσο μεταφοράς και την απόσταση του αγώνα. Μερικά παραδείγματα είναι Ράλι Ντακάρ ή ο Μαραθώνιος της Αθήνας.
Παραπομπές
Κατηγορία:Αθλητισμός
Γιώργος Κατίδης
Ο Γιώργος Κατίδης (Θεσσαλονίκη, 12 Φεβρουαρίου 1993) είναι Έλληνας ποδοσφαιριστής, ο οποίος αγωνίζεται ως μέσος για λογαριασμό της Προοδευτικής.
Άρης
Ξεκίνησε την καριέρα του από τις ακαδημίες του Άρη το 2008, από τις οποίες προωθήθηκε στην πρώτη ομάδα το 2010 σε ηλικία 17 ετών, με την οποία διάλεξε να αγωνίζεται με τον αριθμό 12 στην φανέλα του. Έκανε ντεμπούτο με την ανδρική ομάδα στις 4 Ιανουαρίου του 2011, στην εντός έδρας νίκη του Άρη επί της Καβάλας (1-0) και αγωνίστηκε στα δύο επόμενα παιχνίδια της ομάδας, κόντρα σε Παναθηναϊκό και Πανιώνιο -στο τελευταίο μάλιστα βασικός-, αλλά δεν είχε άλλη συμμετοχή εκείνη την σεζόν. Την επόμενη (2011-12), είχε 12 συμμετοχές, χωρίς να σημειώσει κάποιο γκολ, αφού αγωνιζόταν κυρίως ως αμυντικό χαφ. Την ίδια σεζόν, τον Φεβρουάριο του 2012, δοκιμάστηκε τρεις ημέρες από την αγγλική Έβερτον, και παρότι σκόραρε την πρώτη μέρα της παρουσίας του στις προπονήσεις, στο οικογενειακό δίτερμα, η μεταγραφή του δεν προχώρησε.
ΑΕΚ
Στις 27 Αυγούστου 2012, η ΑΕΚ πλήρωσε την ρήτρα αποδέσμευσης του συμβολαίου του με τον Άρη και τον απέκτησε με συμβόλαιο τεσσάρων σεζόν (έως τον Ιούνιο του 2016). Επέλεξε να φορά το νούμερο 8 στην νέα του ομάδα, ένας αριθμός που έχει συνδεθεί με τον θρύλο του συλλόγου, Τόνι Σαβέβσκι. Έκανε το ντεμπούτο του με την "Ένωση" την 1η Σεπτέμβρη, στην εκτός έδρας ήττα 1-0, από την Σκόντα Ξάνθη. Το πρώτο του γκολ με τον "Δικέφαλο" το πέτυχε στις 18 Νοεμβρίου κόντρα στην Βέροια, στην εκτός έδρας νίκη με 4-0.
Ναζιστικός χαιρετισμός
Στις 16 Μαρτίου 2013, πάλι εναντίον της Βέροιας, καταφέρνει να πετύχει το γκολ της νίκης με 2-1 για την ομάδα του, στο 85'. Ο τρόπος που πανηγύρισε, προκάλεσε τεράστιες αντιδράσεις ακόμα και εκτός συνόρων, καθώς απηύθυνε ναζιστικό χαιρετισμό προς τους φιλάθλους. Ο ίδιος αμέσως μετά το τέλος του αγώνα και ένα 24ωρο μετά, προσπάθησε να δικαιολογήσει την πράξη του ισχυριζόμενος ότι δεν γνώριζε ακριβώς τι συμβολίζει και ότι σε καμία περίπτωση δεν είναι ρατσιστής ή φιλοναζιστής, εκδίδοντας και ανακοίνωση στην οποία αναλαμβάνει την ευθύνη της "βλακώδους ενέργειάς" του, όπως ο ίδιος την χαρακτήρισε.
Στις 19 Μαρτίου 2013, μετά από Διοικητικό Συμβούλιο της ΠΑΕ ΑΕΚ, αποφασίστηκε η διακοπή του συμβολαίου του, έως το τέλος της σεζόν 2012/13 και η επανεξέταση της υπόθεσής του, πριν από την έναρξη της επόμενης περιόδου. Στο τέλος της περιόδου όμως, η ΑΕΚ για πρώτη φορά στην ιστορία της, υποβιβάστηκε από την μεγάλη κατηγορία, κηρύσσοντας παράλληλα χρεοκοπία ως Ποδοσφαιρική Ανώνυμη Εταιρεία.
Νοβάρα
Μένοντας χωρίς ομάδα, μετά την χρεοκοπία της ΠΑΕ ΑΕΚ, ο Κατίδης στις 19 Ιουνίου 2013, συμφώνησε να συνεχίσει την καριέρα του στην Νοβάρα Κάλτσιο, που αγωνίζεται στη 2η κατηγορία Ιταλίας, για τη σεζόν 2013-14. Στις 7 Σεπτεμβρίου 2013, έκανε το ντεμπούτο του στον ιταλικό σύλλογο, στην εκτός έδρας ισοπαλία με 1-1 εναντίον της Μπρέσια, και ενώ η ομάδα του βρισκόταν πίσω στο σκορ, πέρασε ως αλλαγή στο 57' και τη βοήθησε να ισοφαρίσει. Στις 31 Ιουλίου 2014 η Νοβάρα ανακοίνωσε τη λύση της συνεργασίας της με τον Έλληνα μέσο.
Γ.Α.Σ. Βέροια
Μετά από έναν χρόνο απουσίας του από την Ελλάδα, ο Κατίδης υπέγραψε συμβόλαιο διετούς διάρκειας με τον Γ.Α.Σ. Βέροια. Το επίσημο ντεμπούτο του με την φανέλα της ομάδας της Βέροιας πραγματοποιήθηκε στις 20 Σεπτεμβρίου του 2014 σε μία εκτός έδρας ήττα από τον Ολυμπιακό. Η δεύτερη εμφάνισή του πραγματοποιήθηκε κόντρα στην Ερμιονίδα για τον θεσμό του Κυπέλλου Ελλάδος. Στις 26 Ιανουαρίου του 2015 ανακοινώθηκε η κοινή συναινέσει λύση της συνεργασίας του με την ομάδα.
Λεβαδειακός
Στις 29 Ιανουαρίου 2015 ο Κατίδης υπέγραψε συμβόλαιο συνεργασίας για 2,5 χρόνια με τον Λεβαδειακό.
Παναιγιάλειος
Στις 1 Σεπτεμβρίου 2016 ο Κατίδης υπέγραψε μονοετές συμβόλαιο συνεργασίας με τον Παναιγιάλειο.
Ολίμπια Πράγας
Τον Αύγουστο του 2017 υπέγραψε συμβόλαιο διετούς διάρκειας με την τσεχική Ολίμπια Πράγας που αγωνίζεται στην Β' κατηγορία του Τσέχικου Πρωταθλήματος.
1. ΦΚ Πρίμπραμ
Στις 11 Ιουλίου 2018 υπέγραψε συμβόλαιο συνεργασίας διάρκειας 2 ετών με την επίσης τσεχική 1. ΦΚ Πρίμπραμ που αγωνίζεται στην Α' Κατηγορία του Τσέχικου Πρωταθλήματος. Η συνεργασία του με την Τσεχική ομάδα έληξε στις 30 Ιουνίου 2019. Με την Πρίμπραμ είχε 10 συμμετοχές.
Ηρόδοτος
Τον Σεπτέμβριο του 2021 επέστρεψε στην Ελλάδα, παίρνοντας μεταγραφή στον Ηρόδοτο Νέας Αλικαρνασσού που αγωνίζεται στο επαγγελματικό πρωτάθλημα της Σούπερ Λιγκ 2. Η συνεργασία του με την Κρητική ομάδα διεκόπη στις 30 Ιανουαρίου 2022.
Προοδευτική
Ακολούθως, στις 4 Φεβρουαρίου του 2022, υπέγραψε συμβόλαιο με την Προοδευτική που αγωνίζεται στο ερασιτεχνικό πρωτάθλημα της Γ΄ Εθνικής κατηγορίας.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Νοβάρα Κάλτσιο Κατηγορία:Ποδοσφαιριστές Παναιγιάλειου Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Προοδευτικής Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές 1. ΦΚ Πρίμπραμ Κατηγορία:Έλληνες ποδοσφαιριστές στο εξωτερικό
Άλφα Χαμαιλέοντος
Ο α (άλφα) Χαμαιλέοντος (Alpha Chamaeleontis, α Cha) είναι ο φωτεινότερος (όπως φαίνεται από τη Γη) αστέρας του νότιου αστερισμού Χαμαιλέοντα. Είναι τόσο νότιος αστέρας, ώστε είναι αόρατος από όλη την Ευρώπη, την Ασία και τη Βόρεια Αμερική. Από την άλλη, είναι ορατός όλους τους μήνες του έτους από όλο σχεδόν το Νότιο Ημισφαίριο, καθώς είναι κοντά στον Νότιο Ουράνιο Πόλο (περιπολικός αστέρας), παρατηρούμενος εύκολα με γυμνό μάτι σε σκοτεινό ουρανό (μακριά από πόλεις), καθώς είναι αστέρας τέταρτου μεγέθους. Βρίσκεται στο βορειοδυτικό μέρος του αστερισμού, πολύ κοντά (35΄) στον επίσης τέταρτου μεγέθους θ Χαμαιλέοντος.
Ο είναι κιτρινόλευκος (δείκτης χρώματος B−V = +0,40) νάνος αστέρας της Κύριας ακολουθίας. Πιο συγκεκριμένα, έχει φασματικό τύπο F5 V Fe−0.8, όπου το «Fe−0.8» υποδεικνύει αφύσικα χαμηλή περιεκτικότητα σε σίδηρο. Η μάζα του εκτιμάται ότι είναι 42% μεγαλύτερη της μάζας του Ήλιου. Η επιφανειακή θερμοκρασία του είναι περίπου 6.800 K, οπότε έχει απόλυτη λαμπρότητα που αντιστοιχεί σε απόλυτο μέγεθος +2,59, δηλαδή 7,64 φορές μεγαλύτερη της ηλιακής. Η ηλικία του εκτιμάται σε περίπου 1,8 δισεκατομμύριο έτη. Η ταχύτητα περιστροφής του αστέρα γύρω από τον άξονά του είναι πολύ μικρή, μόλις ανιχνεύσιμη φασματοσκοπικώς, οπότε είναι πιθανό να διαθέτει πλανητικό σύστημα. Πάντως μια έρευνα για περίσσεια υπερύθρου, που θα συνηγορούσε για την ύπαρξη τουλάχιστον ενός περιαστρικού δίσκου, δεν βρήκε το παραμικρό.
Παραπομπές
Αλφα Χαμαιλε Αλφα
Άγιος Ανδρέας Νοτιοανατολικά
thumb|300px|right|Ο Άγιος Ανδρέας Νοτιοανατολικά στη Γρενάδα Ο Άγιος Ανδρέας Νοτιοανατολικά (αγγλικά: Saint Andrew North East) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Γκρενβίλ.
Γεωγραφία
Η εκλογική περιφέρεια βρίσκεται νοτιοανατολικά της ενορίας, εξού και το όνομα.
Παραπομπές
Κατηγορία:Εκλογικές περιφέρειες της Γρενάδας
Καντόνι της Βέρνης
Το Καντόνι της Βέρνης (Γερμανικά: Kanton Bern, Γαλλικά: Canton de Berne) είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.
Η Βέρνη εντάχθηκε στην Ελβετική Συνομοσπονδία το 1353. Ως την άλωση από τον γαλλικό στρατό του Ναπολέοντα το 1798 αποτελούσε την ισχυρότερη πόλη-κράτος βορείως των Άλπεων. Μεταξύ 1803 και 1813 ήταν ένα από τα έξι «διευθυντικά» καντόνια της από τον Ναπολέοντα υπαγορευμένης Ελβετικής Συνομοσπονδίας, μετά την απόσυρση των στρατευμάτων του το 1802.
Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012). Το 2007, ο πληθυσμός περιελάμβανε 119.930 (ή 12,45%) αλλοδαπούς. Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.
Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000), και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.
Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.
Το Μεγάλο Συμβούλιο της Βέρνης (Γερμανικά: Grosser Rat, Γαλλικά: Grand conseil) είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του Ιούρα της Βέρνης (γερμ. Μπέρνερ Γιούρα, γαλλ. Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.
Εξωτερικοί σύνδεσμοι
Βερνη
Κινέζικη κουζίνα
μικρογραφία|280x280εσ|Χάρτης, ο οποίος δείχνει τις 8 πιο δημοφιλείς τοπικές κουζίνες της Κίνας (με κίτρινο). μικρογραφία|Ένας μάγειρας από το γνωστό εστιατόριο Τσουαντζουντέ τεμαχίζει την ψητή πάπια Πεκίνου. Η πάπια αυτή τρώγεται μαζί με κρεμμύδι, αγγούρι, γλυκιά σάλτσα φασολιών και κινέζικες τηγανίτες στον ατμό. Η κινέζικη κουζίνα αποτελεί ένα σημαντικό μέρος της κινέζικης κουλτούρας, η οποία περιλαμβάνει κουζίνες που προέρχονται από διάφορες περιοχές της Κίνας, καθώς και από μεγειρικές προτιμήσεις Κινέζων του εξωτερικού που έχουν εγκατασταθεί σε άλλα μέρη του κόσμου. Λόγω της κινέζικης διασποράς και της ιστορικής δύναμης της χώρας, η κινέζικη κουζίνα έχει επηρεάσει πολλές κουζίνες της Ασίας, με τροποποιήσεις που έχουν γίνει για να ικανοποιήσουν τις τοπικές προτιμήσεις. Τα βασικά συστατικά που χρησιμοποιούνται στην κινέζικη κουζίνα, όπως το ρύζι, η σάλτσα σόγιας, τα νούντλς, το τσάι, το τσίλι και το τόφου και τα σκεύη φαγητού, όπως τα κινέζικα ξυλάκια (τσοπστικς) και το γουόκ, έχουν πια παγκόσμια απήχηση και χρήση.
Οι προτιμήσεις για τις τεχνικές καρυκευμάτων και μαγειρέματος των κινέζικων επαρχιών επηρεάστηκαν από τις διαφορές στο ιστορικό υπόβαθρο και στις εθνικές ομάδες. Τα γεωγραφικά χαρακτηριστικά, όπως τα βουνά, τα ποτάμια, τα δάση και οι έρημοι είχαν ισχυρή επίδραση στα τοπικά διαθέσιμα συστατικά, λαμβάνοντας υπόψη ότι το κλίμα της Κίνας ποικίλλει από τροπικό στο νότο έως πολικό στα βορειοανατολικά. Οι προτιμήσεις των αυτοκρατόρων και των ευγενών έπαιξαν επίσης ρόλο στη διαμόρφωση της κινεζικής κουζίνας. Τέλος, λόγω του αυτοκρατορικού επεκτατισμού και του εμπορίου, συστατικά και τεχνικές μαγειρέματος από άλλους πολιτισμούς ενσωματώθηκαν στην κινέζικη κουζίνα με την πάροδο του χρόνου.
Η κινέζικη κουζίνα βασίζεται σε τέσσερις μεγάλες παραδόσεις, οι οποίες είναι οι τσουάν, λου, γιουέ και χουαϊγιάνγκ, που αντιπροσωπεύουν τις κουζίνες της δυτικής, της βόρειας, της νότιας και της ανατολικής Κίνας, αντίστοιχα. Μερικοί παρατηρητές χαρακτηρίζουν αυτές τις κουζίνες ως ξινές στη δύση, αλμυρές στο βορρά, γλυκές στο νότο, και ζεστές στα ανατολικά. Παρόλο που υπάρχουν αμέτρητες τοπικές κουζίνες σε μια χώρα με τέτοια ποικιλία, οι οκτώ πιο δημοφιλείς είναι οι Ανχουέι, Κουανγκτόνγκ, Φουτσιάν, Χουνάν, Τσιανγκσού, Σαντόνγκ, Σετσουάν, και Τσετσιάνγκ.
Το χρώμα, η μυρωδιά και η γεύση είναι οι τρεις παραδοσιακές πτυχές που χρησιμοποιούνται για να περιγράψουν το κινέζικο φαγητό. Το μαγείρεμα διαφοροποιείται ανάλογα με τα συστατικά που χρησιμοποιούνται, τα μαχαίρια, τον χρόνο μαγειρέματος και τα καρυκεύματα.
Βασικά τρόφιμα
Πριν από 8.000 με 9.000 χρόνια, οι Κινέζοι καλλιεργούσαν με επιτυχία το κεχρί, το ρύζι και άλλα σιτηρά αυτού του τύπου. Το σιτάρι, ένα άλλο βασικό δημητριακό, άρχισαν να το καλλιεργούν μετά από τρεις ή τέσσερις χιλιάδες χρόνια. Τότε, για πρώτη φορά, τα δημητριακά άρχισαν να αποτελούν μια σταθερή πηγή τροφής. Λόγω της έλλειψης των τροφίμων, οι Κινέζοι έπρεπε να προσαρμοστούν σε λιτές διατροφικές συνήθειες. Το κρέας ήταν σπάνιο εκείνη την εποχή, οπότε οι άνθρωποι μαγείρευαν μικρές ποσότητες κρέατος μαζί με ρυζι ή ζυμαρικά.
Ρύζι
Το ρύζι είναι η βασική τροφή για άτομα από περιοχές που καλλιεργούν ρύζι στη νότια Κίνα. Το ρύζι στον ατμό, συνήθως το λευκό ρύζι, είναι η πιο συνηθισμένη μορφή που καταναλώνεται. Οι άνθρωποι των περιοχών αυτών συνήθως φτιάχνουν χυλό από ρύζι (λεγεται κοντζί) για πρωινό. Το ρύζι επίσης χρησιμοποιείται για την παραγωγή μπύρας, τοπικού λικέρ (λέγεται μπαϊτσιού) και ξυδιών. Το "κολλώδες ρύζι" είναι μια ποικιλία ρυζιού που χρησιμοποιείται σε ειδικά πιάτα, όπως φύλλα λωτού από ρύζι και μπάλες κολλώδους ρυζιού.
Σιτάρι
Σε περιοχές όπου καλλιεργείται σιτάρι στη βόρεια Κίνα, οι άνθρωποι βασίζονται σε μεγάλο βαθμό σε τρόφιμα με βάση το αλεύρι, όπως τα ζυμαρικά, το ψωμί (μπινγκ), ένα είδος κινεζικών ζυμαρικών (τζιαοζί) και κουλούρια στον ατμό (μαντόου).
Νούντλς
Τα κινέζικα νούντλς χρησιμοποιούνται είτε σε ξηρή είτε σε φρέσκια μορφή, μπορούν να βρεθούν σε διάφορα μεγέθη, σχήματα και υφές και συχνά σερβίρονται σε σούπες ή τηγανίζονται ως γαρνιτούρες. Ορισμένες ποικιλίες, όπως τα σου μιάν (shou mian, κυριολεκτικά σημαίνουν νούντλς μακροζωίας), θεωρούνται ότι χαρίζουν μακροζωία και καλή υγεία σύμφωνα με τις κινεζικές παραδόσεις. Τα νούντλς μπορούν να σερβιριστούν ζεστά ή κρύα με διαφορετικές γαρνιτούρες, με ζωμό, αλλά και περιστασιακά ξηρά (όπως συμβαίνει με το μι φεν). Συνήθως παρασκευάζονται από αλεύρι ρυζιού ή αλεύρι σίτου, αλλά σε ορισμένες περιπτώσεις μπορούν να παρασκευαστούν και από άλλα είδη αλευριού, όπως το αλεύρι σόγιας.
Προϊόντα σόγιας
Το τόφου είναι φτιαγμένο από σόγια και είναι ένα δημοφιλές προϊόν διατροφής που παρέχει πρωτεΐνες. Η διαδικασία παραγωγής του ποικίλλει από περιοχή σε περιοχή, με αποτέλεσμα να υπάρχουν διαφορετικά είδη τόφου με μεγάλη ποικιλία υφής και γεύσης. Έτσι υπάρχει το λεγόμενο δέρμα τόφου, καπνιστό τόφου, και τηγανητό τόφου.
Το βρομερό τόφου είναι μια μορφή ζυμωμένου τόφου που έχει μια έντονη μυρωδιά, όπως το μπλε τυρί. Το σκληρό βρόμικο τόφου συχνά τηγανίζεται και συνδυάζεται με σάλτσα σόγιας ή κάποιο αλμυρό μπαχαρικό. Το μαλακό βρόμικο τόφου χρησιμοποιείται συνήθως ως επικάλυψη σε ψωμάκια που παρασκευάζονται σε ατμό.
Το ντουφούρου (ζυμωμένο τυρόπηγμα) είναι ένας άλλος τύπος ζυμωμένου τόφου που έχει αλμυρή γεύση. Το ντουφούρου μπορεί να μαγειρευτεί μαζί με φασόλια σόγιας, κόκκινο ρύζι ζύμης ή τσίλι για να δημιουργήσει διαφορετικό χρώμα και γεύση. Είναι περισσότερο σαν ένα τόφου σε μορφή τουρσί και δεν έχει τόσο έντονη μυρωδιά όσο το βρόμικο τόφου. Μπορεί να χρησιμοποιηθεί είτε ως επάλειψη σε ψωμάκια παρασκευασμένα σε ατμό είτε συνδυασμένο με ρύζι.
Άλλα προϊόντα σόγιας είναι το γάλα σόγιας, η πάστα σόγιας, το σογιέλαιο, και η σάλτσα σόγιας που έχει υποστεί ζύμωση, τα οποία συναντώνται συχνά στην κινέζικη μαγειρική.
Λαχανικά
Εκτός από τα κοινά λαχανικά τα οποία χρησιμοποιούνται σε όλες τις κουζίνες, μερικά μοναδικά λαχανικά που χρησιμοποιούνται αποκλειστικά στην κινεζική κουζίνα περιλαμβάνουν το καλαμπόκι μωρού, το μποκ τσόι, τα μπιζέλια χιονιού, την κινεζική μελιτζάνα, τα κινεζικά μπρόκολα και τα μανιτάρια αχύρου. Άλλα λαχανικά, όπως τα βλαστάρια φασολιών, οι άκρες μπιζελιού αμπέλου, το κάρδαμο, οι ρίζες λωτού, τα κάστανα, τα κινέζικα νεροκάστανα και οι βλαστοί μπαμπού χρησιμοποιούνται επίσης σε διαφορετικές τοπικές κουζίνες της Κίνας.
Αποξηραμένα ή τουρσί λαχανικά χρησιμοποιούνται επίσης, ειδικά σε ξηρότερες ή ψυχρότερες περιοχές όπου στο παρελθόν τα φρέσκα λαχανικά εκτός εποχής ήταν δύσκολο να βρεθούν.
Κρύα πιάτα
Τα κρύα πιάτα συνήθως σερβίρονται πριν από το κύριο γεύμα. Εκτός από τη σαλάτα και τα προϊόντα τουρσί ως ορεκτικά, τα κρύα πιάτα μπορούν να περιλαμβάνουν ζελέ, τόφου, σαλάτα από νούντλς, μαγειρεμένο κρέας, λουκάνικα, μαγειρεμένες μέδουσες και κρύες σούπες.
Τα κινέζικα λουκάνικα διαφέρουν από περιοχή σε περιοχή. Το πιο διαδεδομένο λουκάνικο περιέχει χοιρινό κρέας και χοιρινό λίπος. Η γεύση είναι γενικά ένας συνδυασμός αλμυρού και γλυκού, ειδικά στη νότια Κίνα. Σε άλλα μέρη της Κίνας, τα λουκάνικα αλατίζονται για να διατηρηθούν. Το κινέζικο λουκάνικο μαγειρεύεται με πολλούς διαφορετικούς τρόπους, μπορεί να είναι ψητό στο φούρνο, τηγανητό ή στον ατμό.
Σούπες
Σε μερικά μέρη της Κίνας, οι σούπες σερβίρονται μεταξύ των κρύων πιάτων και των κύριων πιάτων. Σε άλλα μέρη της Κίνας, οι σούπες σερβίρονται μεταξύ του κυρίως πιάτου και των βασικών τροφίμων, πριν από τα επιδόρπια ή τη φρουτοσαλάτα. Υπάρχουν πολλές παραδοσιακές κινεζικές σούπες, όπως η σούπα γουάν ταν, η σούπα με βότανα, η ζεστή και ξινή σούπα, η χειμερινή σούπα πεπονιού και ούτω καθεξής.
Επιδόρπια και σνακ
Γενικά, τα εποχικά φρούτα χρησιμοποιούνται ως η πιο κοινή μορφή επιδορπίου που καταναλώνεται μετά το δείπνο.
Αρχικά το ντιμ σουμ (σημαίνει μικρή μερίδα φαγητού) αναφερόταν σε επιδόρπια. Αργότερα για να υπάρξει αποσαφήνιση, το τιάν ντιάν και γκάο ντιάν άρχισαν να χρησιμοποιούνται για να περιγράψουν τα επιδόρπια και τα αρτοσκευάσματα.
Τα κινέζικα επιδόρπια είναι πιάτα που σερβίρονται με τσάι, συνήθως κατά τη διάρκεια ενός γεύματος, αλλά και στο τέλος των γευμάτων. Επίσης, χρησιμοποιούνται για τον εορτασμό των παραδοσιακών φεστιβάλ. Το πιο διάσημο είναι το κέικ φεγγαριού, το οποίο χρησιμοποιείται για τον εορτασμό του Φεστιβάλ Μέσου Φθινοπώρου. Επίσης, υπάρχει το ζονγκζί, το οποίο συνήθως τρώγεται κατά τη διάρκεια του Φεστιβάλ Δράκων.
Γενικά υπάρχει μεγάλη ποικιλία από κινέζικα επιδόρπια, κυρίως αυτά που παρασκευάζονται στον ατμό, αλλά και βραστά γλυκά σνακ. Το μπινγκ είναι ένας όρος για όλα τα αρτοσκευάσματα στην κινέζικη κουζίνα, συμπεριλαμβανομένων και των επιδορπίων. Πρόκειται για ψημένα είδη επιδορπίων με βάση το αλεύρι σίτου, με διαφορετική γέμιση κάθε φορά, όπως η πάστα κόκκινων φασολιών, τα φρούτα τζούτζουμπι και άλλα. Το σου είναι ένα άλλο είδος επιδορπίου που παρασκευάζεται με περισσότερη ποσότητα λαδιού, καθιστώντας το γλυκό πιο εύθραυστο. Οι κινέζικες καραμέλες, που ονομάζονται τανγκ, συνήθως παρασκευάζονται με ζάχαρη από ζαχαροκάλαμο, ζάχαρη βύνης, μέλι, ξηρούς καρπούς και φρούτα. Το γκάο (ή κιούι) είναι ένα σνακ με βάση το ρύζι που παρασκευάζεται συνήθως στον ατμό και μπορεί να φτιαχτεί από κολλώδες ή κανονικό ρύζι.
Ένα άλλο επιδόρπιο είναι το μπαομπίνγκ, το οποίο είναι φτιαγμένο από θρυματισμένο πάγο με γλυκό σιρόπι. Τα κινέζικα ζελέ στην κινέζικη γλώσσα σημαίνουν παγωμένα. Πολλά ζελέ φτιάχνονται από αγάρ και αρωματίζονται με φρούτα, γνωστά ως γκοντόνγκ, αν και ζελέ με βάση τη ζελατίνη είναι επίσης συνηθισμένα.
Οι κινεζικές σούπες που χρησιμοποιούνται ως επιδόρπιο είναι συνήθως γλυκές και σερβίρονται ζεστές.
Τα μπαοζί είναι ψωμάκια φτιαγμένα στον ατμό που περιέχουν αλμυρούς ή γλυκούς συνδυασμούς κρέατος, λαχανικών και μανιταριών, και παραδοσιακά συνδέονται με το πρωινό.
Γαλακτοκομικά προϊόντα
Οι Κινέζοι στο παρελθόν έπιναν προφανώς γάλα και έτρωγαν γαλακτοκομικά προϊόντα, αν και όχι απαραίτητα από αγελάδες, σε μορφή κιμίς (γάλα που έχει υποστεί ζύμωση) ή από κατσικίσιο γάλα.
Πολλοί Κινέζοι σεφ μέχρι πρόσφατα προσπαθούσαν να αποφεύγουν το γάλα, εν μέρει επειδή η βοσκή για τους παραγωγούς γάλακτος σε μια περιοχή παραγωγής ρυζιού δεν είναι οικονομική, αλλά και επειδή υπάρχει υψηλό ποσοστό ατόμων με δυσανεξία στη λακτόζη στον κινεζικό πληθυσμό. Ως εκ τούτου, η χρήση γαλακτοκομικών προϊόντων στην κινεζική κουζίνα ήταν ιστορικά σπάνια, με κάποιες περιφερειακές εξαιρέσεις, όπως το επιδόρπιο "γάλα με διπλό δέρμα" στην επαρχία Γκουανγκντόνγκ, το κατσικίσιο τυρί στη Γιουνάν, και το γιαούρτι στη Κιουνγκχάι και στο Σιντζιάνγκ. Σήμερα, το παγωτό είναι συνήθως διαθέσιμο και δημοφιλές σε όλη την Κίνα.
Ποτά
Γενικά, το τσάι παίζει σημαντικό ρόλο στην κινέζικη κουλτούρα. Το μπαϊτζιού και το χιουανγκτζιού είναι ισχυρά αλκοολούχα ποτά και ιδιαίτερα δημοφιλή. Το κρασί δεν είναι τόσο δημοφιλές όσο τα άλλα ποτά στην Κίνα που καταναλώνονται κατά τη διάρκεια του φαγητού, αν και συνήθως είναι διαθέσιμα στο μενού.
Μη αλκοολούχα ποτά
Πολλοί Κινέζοι πίνουν το τσάι τους με μικρά πιάτα, σνακ, ξηρούς καρπούς, δαμάσκηνα, αποξηραμένα φρούτα (ιδίως τζούτζουμπι), μικρά γλυκά, πεπονόσπορους και μυρίκη. Η Κίνα ήταν η πρώτη χώρα που καλλιέργησε και άρχισε να πίνει τσάι, το οποίο απολαμβάνουν άνθρωποι από όλες τις κοινωνικές τάξεις. Η επεξεργασία του τσαγιού ξεκίνησε μετά τις δυναστείες Τσιν και Χαν.
Οι διαφορετικοί τύποι κινεζικού τσαγιού περιλαμβάνουν το μαύρο, το λευκό, το πράσινο, το κίτρινο, το ουλούν (oolong) και το σκούρο τσάι. Επίσης, υπάρχει το κινέζικο τσάι με βότανα (το λεγόμενο φαρμακευτικό τσάι από βότανα), το οποίο είναι ένα είδος τσαγιού αναμειγμένο με κινέζικα φαρμακευτικά βότανα. Το κινέζικο τσάι συχνά ταξινομείται σε διάφορες κατηγορίες ανάλογα με το είδος του φυτού από το οποίο προέρχεται, την περιοχή στην οποία καλλιεργείται και τη μέθοδο παραγωγής που χρησιμοποιείται. Υπάρχουν τέσσερις μεγάλες περιοχές φυτειών τσαγιού στην Κίνα: Jiangbei, Jiangnan, Huanan και η νοτιοδυτική περιοχή. Η Κίνα είναι ο μεγαλύτερος εξαγωγέας πράσινου τσαγιού στον κόσμο.
Άλλα ποτά φυτικής προέλευσης τα οποία καταναλώνονται κατά τη διάρκεια του γεύματος σε διάφορες περιοχές είναι το γάλα σόγιας, το γάλα αμυγδάλου, το γάλα καρυδιάς και το γάλα καρύδας. Σε ορισμένα μέρη της Κίνας, προτιμάται ο χυμός από κράταιγο και τζούτζουμπι.
Αλκοολούχα ποτά
Το μπαϊτζιού (σημαίνει "λευκό ποτό") είναι ένα αλκοολούχο ποτό, το οποίο καταναλώνεται στην Κίνα σε πολύ υψηλό ποσοστό, κάτι το οποίο το καθιστά ένα από τα πιο δημοφιλή αλκοολούχα ποτά με τη μεγαλύτερη κατανάλωση στον κόσμο, λαμβάνοντας υπόψη τον μεγάλο πληθυσμό της χώρας αυτής. Ξεκίνησε να παράγεται κατά τη διάρκεια της δυναστείας Σονγκ και για την παρασκευή του χρησιμοποιείται σιτάρι, καλαμπόκι ή ρύζι, ενώ έχει περιεκτικότητα σε αλκοόλη 40% με 60%. Το πιο γνωστό και φθηνό ποτό αυτού του τύπου είναι το Erguotou, ενώ το Mao Tai είναι υψηλής ποιότητας μπαϊτζιού. Άλλες δημοφιλείς μάρκες περιλαμβάνουν τους Kang, Lu Zhou Te Qu και Wu Liang Ye.
Το χιουανγκτζιού (σημαίνει "κίτρινο ποτό") δεν είναι αποσταγμένο και είναι ένα ισχυρό ποτό ρυζιού (10-15% ABV). Στις δημοφιλείς επωνυμίες περιλαμβάνονται οι Shaoxing Lao Jiu, Shaoxing Hua Diao και Te Jia Fan.
Παραπομπές
Κατηγορία:Εθνικές κουζίνες Κατηγορία:Πολιτισμός της Κίνας